CJ Opiaza

Si Christine Juliane Hinkle Opiaza (ipinanganak noong 8 Hulyo 1998) ay isang Pilipinang modelo, tagapagsanay, at beauty pageant titleholder na kinoronahang Miss Grand Philippines 2024. Kinatawan niya ang Pilipinas sa Miss Grand International 2024 na ginanap sa Taylandiya, kung saan siya ay nagtapos bilang first runner-up. Kalaunan ay bumitiw si Rachel Gupta ng Indiya bilang Miss Grand International 2024 at siya ay pinalitan ni Opiaza.

 Maagang buhay at pag-aaral 
Pinanganak si Opiaza sa Castillejos, Zambales. Una siyang lumahok sa mga patimpalak ng kagandahan noong 2012 upang makakuha ng pangalagaan sa kolehiyo. Noong 2013, nagwagi siya sa isang patimpalak ng kagandahan na ang gantimpala ay isang pangalagaan upang mag-aral sa Lyceum of Subic Bay. Sa tagal niya sa kolehiyo, kinoronahan siyang Miss Lyceum noong 2015. Nagtapos siya ng katibayan sa human resource development management.

 Pageantry 

 Binibining Pilipinas 2022 

Sumali si Opiaza sa Binibining Pilipinas 2022 bilang kinatawan ng Zambales, ngunit nagtapos ito na walang pagkakalagay.

 Miss Universe Philippines 2023 

Noong 18 Pebrero 2023, isa si Opiaza sa apatnapung kandidatang ipinakilala para sa ika-apat na edisyon ng Miss Universe Philippines, kung saan kinatawan niya ang lalawigan ng Zambales.

 Miss Grand Philippines 2024 
Noong Setyembre 29, 2024, lumahok si Opiaza sa Miss Grand Philippines 2024 pageant, na kumakatawan sa Castillejos, Zambales. Tinanghal siya bilang Miss Grand Philippines 2024 sa coronation night ng pageant sa Newport Performing Arts Theater sa Pasay.

 Miss Grand International 2024 
Kinatawan ni Opiaza ang Pilipinas sa Miss Grand International 2024, na ginanap sa Kambodya at Taylandiya. Sa coronation night ng pageant na ginanap sa MGI Hall sa Bangkok, Taylandiya noong 25 Oktubre 2024, nagtapos siya bilang first runner-up.

 Mga sanggunian 

Kategorya:Nabubuhay na mga tao
Kategorya:Ipinanganak noong 1998
Kategorya:Miss Grand International